Lunde ledet Norge til kjempeseier
Hennes litt problematiske OL i London endte for 14 måneder siden med gull. Siden har det nesten bare gått opp. Norge tok EM-sølv i Serbia og Györ vant Champions League sist vår med Lunde som banens dronning mot Larvik i finalene. Hun har beholdt autoriteten. Etter å ha fått en smell i kampens aller første skudd reiste hun seg og leverte en glimrende strafferedning på skuddet fra Romanias veteran Valentina Ardean-Elisei (31). - Jeg synes vi leverer veldig bra over to kamper. Det er lenge siden vi har spilt sammen, og vi var spente. Vi sliter litt med kommunikasjonen av og til, men kommer godt ut av det, oppsummerte keeperen til VG etter kampen. - Hvordan synes du det ser ut foran VM i desember? - Det ser veldig spennende ut, men jeg føler det er lenge dit, sier hun foran VM-åpningen mot Spania 7. desember. - Ingenting kan ta fra dere EM-plassen etter disse to kampene`? - Nei, det tror jeg ikke. Dette skal vi fikse. Norge spiller de to siste EM-kvalifiseringskampene mot Hviterussland i mars.Etter å ha ledet 2-0 imponerte ikke Norge i EM-kvalikkampens første del, men Katrine Lunde holdt god kvalitet. Og mot slutten av 1. omgang fikk Norge til økningen i både tempo og forsvarsspill som fikk taket i nybygde Sotra Arena til å løfte seg. 3200 tilskuere i den fullsatte arenaen fikk valuta for inngangspengene da 6-6 ble forvandlet til pauseledelse 14-9 på omgangens siste 14 minutter. Katrine Lunde bidro med åtte redninger. Etter pause tok hun seks nye skudd før hun overlot plassen til Silje Solberg de siste 10 minuttene. Lunde er vanligvis sterkest på distanseskudd, men hele 10av dagens redninger kom fra strek, kant og straffe. Håndballjentene hadde ingen store problemer med å sette Drakula-landets døtre på plass for andre gang på fem dager. Med seks poeng på to kamper mot Romania kan bare to stortap mot Hviterussland i mars ta fra Norge plassen i EM-sluttspillet 2014. Det kommer ikke til å skje. Men først skal Norge spille VM i desember. Om bare 15 dager skal Thorir Hergeirsson presentere troppen. Laget som spilte kampene mot Romania stiller sterkt. Venstrekant Sanna Solberg scoret fire mål, ble kåret til banens beste spiller. Hun kan allerede nå gjøre ses klar til å få mesterslkapsdebuten i VM. Også Ida Alstad, Heidi Løke, Nora Mørk og Stine Bredal Oftedal leverte sterke prestasjoner. Norge har mistet hele åtte av 14 spillere siden OL-gullet i London, men ser ut til å gå mot VM med et nytt, sterkt lag.
(Norge-Romania 30-18) Katrine Lunde (33) startet med en strafferedning og bidro sterkt til at Norge knuste Romania.